**ՏԵՂԵԿԱՆՔ**

**«Հայաստանի Հանրապետության կառավարության 2012 թվականի օգոստոսի 23-ի N 1081-Ն որոշման մեջ լրացումներ և փոփոխություններ կատարելու մասին» Կառավարության որոշման նախագծի ընդունման վերաբերյալ**

**1. Իրավական ակտի ընդունման անհրաժեշտությունը**

Ներկայացվող նախագծի անհրաժեշտությունը պայմանավորված է Ազգային ժողովի կողմից 2021 թվականի մայիսի 5-ին «Անձի ֆունկցիոնալության գնահատման մասին» ՀՕ-195-Ն օրենքի և 2022 թվականի դեկտեմբերի 8-ին ««Պետական կենսաթոշակների մասին» օրենքում փոփոխություններ և լրացումներ կատարելու մասին» ՀՕ-527-Ն օրենքների ընդունմամբ։

**1.1. Կարգավորման հարաբերությունների ներկա վիճակը և առկա խնդիրները**

««Պետական կենսաթոշակների մասին» օրենքում փոփոխություններ և լրացումներ կատարելու մասին» ՀՕ-527-Ն օրենքով «Պետական կենսաթոշակների մասին» օրենքի (այսուհետ՝ Օրենք) ձևակերպումները համապատասխանեցվել են «Անձի ֆունկցիոնալության գնահատման մասին» օրենքին։

Ըստ այդմ, անհրաժեշտ է Օրենքից բխող՝ Հայաստանի Հանրապետության կառավարության 2012 թվականի օգոստոսի 23-ի N 1081-Ն որոշման մեջ կատարել համապատասխան խմբագրական փոփոխություններ։

Բացի այդ, հարկ է նկատի ունենալ, որ Կ**առավարության 2012 թվականի օգոստոսի 23-ի N 1081-Ն որոշման ընդունումից հետո մեկ անգամ է կատարվել փոփոխություն՝ 2021 թվականին, որով ընդամենը հստակեցնել է «Միասնական սոցիալական ծառայություն» եզրույթը։**

**Մինչդեռ, 2012 թվականից հետո ՀՀ կենսաթոշակային օրենսդրությամբ կատարվել են բազմաթիվ փոփոխություններ, որոնք չեն իրացվել Կառավարության 2012 թվականի օգոստոսի 23-ի N 1081-Ն որոշման մեջ։**

**1.2. Առկա խնդրի առաջարկվող լուծումը**

Հաշվի առնելով վերագրյալն` առաջարկվում է լրացումներ և փոփոխություններ կատարել Հայաստանի Հանրապետության կառավարության 2012 թվականի օգոստոսի 23-ի N 1081-Ն որոշման մեջ:

**2. Կարգավորման առարկան**

Ներկայացված նախագծով Կառավարության 2012 թվականի օգոստոսի 23-ի N 1081-Ն որոշման ձևակերպումները համապատասխանեցվում են «Անձի ֆունկցիոնալության գնահատման մասին» օրենքին և կենսաթոշակային օրենսդրությամբ 2012 թվականից հետո կատարված փոփոխություններին։ Մասնավորապես, նախագծով առաջարկվում է՝

1. պետական կենսաթոշակային համակարգի տվյալների շտեմարանը (այսուհետ` Շտեմարան) ներառի ոչ միայն կենսաթոշակ, այլ նաև պատվովճար, ամենամսյա պարգևավճար, ծերության նպաստ, հաշմանդամության նպաստ, կերակրողին կորցնելու դեպքում նպաստ, վնասի փոխհատուցման գումարներ նշանակելու մասին դիմումի հիման վրա կամ սահմանված դեպքերում կենսաթոշակի էլեկտրոնային գործ կազմելը,
2. որպես կենսաթոշակը ինքնաշխատ դադարելու դեպք նախատեսել նաև անչափահաս կամ խնամակալության տակ գտնվող կենսաթոշակառուի՝ տասներկու ամիս անընդմեջ Հայաստանի Հանրապետությունից բացակայելը (համաձայն կենսաթոշակային օրենսդրության),
3. «հաշմանդամության խումբ» բառերը փոխարինել «ֆունկցիոնալության սահմանափակման աստիճանը» բառերով, «հաշմանդամ» բառը փոխարինել «հաշմանդամություն ունեցող անձ» բառերով,
4. «հաշմանդամների հաշվառման տեղեկատվական համակարգ» բառերը փոխարինել «ֆունկցիոնալության գնահատում անցած անձանց տեղեկատվական շտեմարան»,
5. Վարչական ակտի հիման վրա շտեմարանում ներառել նաև (եթե դիմումի հիման վրա այդ տեղեկատվությունը չի մուտքագրվել շտեմարան) անձի ֆունկցիոնալության գնահատման ոլորտի տեղեկատվական շտեմարանից կամ անձի ֆունկցիոնալության գնահատման ոլորտում իրավասու պետական մարմնից կամ բժշկասոցիալական փորձաքննության ոլորտում իրավասու պետական մարմնից ստացված`

ա. կենսաթոշակառուին առաջնակի գնահատման կամ կրկնակի գնահատման վերափորձաքննության) կամ վերագնահատման ենթարկելու և հաշմանդամություն ունեցող անձ ճանաչելու դեպքում` հաշմանդամություն ունեցող անձ ճանաչելու օրը, ամիսը, տարեթիվը, ֆունկցիոնալության սահմանափակման աստիճանը հաշմանդամության աստիճանը, աշխատանքային գործունեությամբ զբաղվելու կարողության սահմանափակման աստիճանը, հաշմանդամության պատճառական կապը, հաշմանդամության ժամկետը և կրկնակի գնահատման հերթական վերափորձաքննության ժամկետը,

բ. կենսաթոշակառուին հաշմանդամություն ունեցող անձ ճանաչելու մասին վարչական ակտը դադարելու օրը, ամիսը, տարեթիվը կամ մինչև կրկնակի գնահատման վերափորձաքննության ժամկետը լրանալը, վերագնահատման վերափորձաքննության ենթարկելու և հաշմանդամություն ունեցող անձ չճանաչելու դեպքում` վերագնահատման վերափորձաքննության օրը, ամիսը, տարեթիվը,

գ. օրենքի 13-րդ հոդվածի 1-ին մասի 3-րդ կետի հիման վրա կերակրողին կորցնելու դեպքում կենսաթոշակ ստանալու իրավունք ձեռք բերած կենսաթոշակառուին կրկնակի գնահատման կամ վերագնահատման վերափորձաքննության ենթարկելու և կրկնակի գնահատման կամ վերագնահատման վերափորձաքննության արդյունքում աշխատանքային գործունեությամբ զբաղվելու կարողության 3-րդ աստիճանի սահմանափակում չսահմանելու դեպքում` կրկնակի գնահատման կամ վերագնահատման վերափորձաքննության օրը, ամիսը, տարեթիվը,

դ. օրենքի 13-րդ հոդվածի 1-ին մասի 2-րդ կետի հիման վրա կերակրողին կորցնելու դեպքում կենսաթոշակ ստանալու իրավունք ձեռք բերած կենսաթոշակառուի ծնողներին կրկնակի գնահատման կամ վերագնահատման վերափորձաքննության ենթարկելու և աշխատանքային գործունեությամբ զբաղվելու կարողության 3-րդ աստիճանի սահմանափակմամբ հաշմանդամություն ունեցող անձ ճանաչելու դեպքում` կրկնակի գնահատման կամ վերագնահատման վերափորձաքննության օրը, ամիսը, տարեթիվը, հաշմանդամության խումբը, աշխատանքային գործունեությամբ զբաղվելու կարողության սահմանափակման աստիճանը, հաշմանդամության ժամկետը և կրկնակի գնահատման կամ վերագնահատման վերափորձաքննության ժամկետը,

ե. կենսաթոշակառուի ծնողներին կամ զավակներին հաշմանդամություն ունեցող անձ ճանաչելու մասին վարչական ակտը դադարելու օրը, ամիսը, տարեթիվը,

զ. կենսաթոշակառուի ծնողներին կամ զավակներին, մինչև կրկնակի գնահատման վերափորձաքննության ժամկետը լրանալը, վերագնահատման վերափորձաքննության ենթարկելու և վերագնահատման վերափորձաքննության արդյունքում հաշմանդամություն ունեցող անձ չճանաչելու դեպքում` վերագնահատման վերափորձաքննության օրը, ամիսը, տարեթիվը,

է. կենսաթոշակառուի, մինչև կրկնակի գնահատման վերափորձաքննության ժամկետը լրանալը, վերագնահատման վերափորձաքննության ենթարկելու և վերագնահատման վերափորձաքննության արդյունքում աշխատանքային գործունեությամբ զբաղվելու կարողության 3-րդ աստիճանի սահմանափակում չսահմանելու դեպքում` վերագնահատման վերափորձաքննության օրը, ամիսը, տարեթիվը։

**4. Կապը ռազմավարական փաստաթղթերի հետ**

**«Հայաստանի Հանրապետության կառավարության 2012 թվականի օգոստոսի 23-ի N 1081-Ն որոշման մեջ լրացումներ և փոփոխություններ մասին» Կ**առավարության որոշման նախագիծը չի բխում Կառավարության 2021-2026 թվականների գործունեության միջոցառումների ծրագրից։

**5. Տեղեկանք**

«Հայաստանի Հանրապետության կառավարության 2012 թվականի օգոստոսի 23-ի N 1081-Ն որոշման մեջ լրացումներ և փոփոխություններ կատարելու մասին» Կառավարության որոշման նախագծի ընդունման կապակցությամբ ծախսերի և եկամուտների ավելացում նախատեսված չեն: